CELEX: C2005/193/07
Language: hu
Date: 2005-08-06 00:00:00
Title: A Bíróság ítélete (harmadik tanács) 2005. június 9. a C-270/03. sz., az Európai Közösségek Bizottsága kontra Olasz Köztársaság ügyben (Tagállami kötelezettségszegés – Környezet – Hulladékgazdálkodás – A 91/156/EGK irányelvvel módosított 75/442/EGK irányelv – Hulladékok szállítása és gyűjtése – 12. cikk)

6.8.2005   
            
            
               HU
            
            
               Az Európai Unió Hivatalos Lapja
            
            
               C 193/5
            
         
      A BÍRÓSÁG ÍTÉLETE
   
   (harmadik tanács)
   2005. június 9.
   a C-270/03. sz., az Európai Közösségek Bizottsága kontra Olasz Köztársaság (1) ügyben
   (Tagállami kötelezettségszegés - Környezet - Hulladékgazdálkodás - A 91/156/EGK irányelvvel módosított 75/442/EGK irányelv - Hulladékok szállítása és gyűjtése - 12. cikk)
   (2005/C 193/07)
   Az eljárás nyelve: olasz
   A C-270/03. sz., az Európai Közösségek Bizottsága (meghatalmazottak: L. Visaggio és R. Amorosi) kontra Olasz Köztársaság (meghatalmazott: I. M. Braguglia, segítője: M. Fiorilli ügyvéd) ügyben, az EK 226. cikk alapján kötelezettségszegés megállapítása iránt a Bírósághoz 2003. június 23-án benyújtott keresete tárgyában, a Bíróság (harmadik tanács), tagjai: A. Rosas tanácselnök, J. P. Puissochet (előadó), S. von Bahr, J. Malenovský és U. Lõhmus bírák, főtanácsnok: C. Stix-Hackl, hivatalvezető: L. Hewlett főtanácsos, 2005. június 9-én meghozta ítéletét, amelynek rendelkező része a következő:
   
               1.
            
            
               Azáltal, hogy az 1998. december 9-i 426. törvény 1. cikkének (19) bekezdésével módosított 1997. február 5-i 22. törvényrendelet 30. cikke (4) bekezdésének megfelelően lehetővé tette a vállalkozásoknak, hogy:
               
                           —
                        
                        
                           az Albo nazionale delle imprese esercenti servizi di smaltimento rifiuti-nál (hulladékártalmatlanítási szolgáltatást végző vállalkozások nemzeti nyilvántartása) való nyilvántartásba vételi kötelezettség nélkül rendes és rendszeres tevékenységként elvégezhessék saját nem veszélyes hulladékaik gyűjtését és szállítását, és
                        
                     
                           —
                        
                        
                           a napi 30 kilógrammot és 30 litert meg nem haladó mennyiségű saját veszélyes hulladékaikat az említett nyilvántartásba történő regisztráció nélkül elszállíthassák,
                        
                     az Olasz Köztársaság nem teljesítette az 1991. március 18-i 91/156/EGK tanácsi irányelvvel módosított, a veszélyes hulladékokról szóló 1975. július 15-i 75/442/EGK tanácsi irányelv 12. cikkéből eredő kötelezettségeit.
            
         
               2.
            
            
               A költségeket az Olasz Köztársaságnak kell viselnie.
            
         
      (1)  HL C 200., 2003.8.23.